CELEX: 62012TN0057
Language: et
Date: 2012-02-09 00:00:00
Title: Kohtuasi T-57/12: 9. veebruaril 2012 esitatud hagi — Good Luck Shipping versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/23
            
         9. veebruaril 2012 esitatud hagi — Good Luck Shipping versus nõukogu
   (Kohtuasi T-57/12)
   2012/C 109/49
   Kohtumenetluse keel: inglise
   
      Pooled
   
   
      Hageja: Good Luck Shipping LLC (Dubai, Araabia Ühendemiraadid) (esindajad: barrister F. Randolph, barrister M. Lester ja solicitor M. Taher)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, 2.12.2011, lk 71) ja nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11), osas, milles need puudutavad hagejat;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet, mille kohaselt nõukogu, kui ta kandis hageja nime vaidlustatud otsuse ja määruse lisadeks olevatesse loeteludesse:
   
               —
            
            
               ei esitanud asjakohaseid või piisavaid põhjendusi;
            
         
               —
            
            
               ei arvestanud loetellu kandmise kriteeriumidega ning/või tegi ilmse kaalutlusvea, leides et need kriteeriumid on hageja puhul täidetud ja/või kandis hageja loetellu ilma kohase õigusliku aluseta;
            
         
               —
            
            
               ei taganud hagejale kaitseõigust ega õigust õiglasele kohtulikule arutamisele; ja
            
         
               —
            
            
               rikkus ilma vastava õigustuseta ja proportsionaalsust silmas pidamata hageja põhiõigusi, seal hulgas tema õigust omandi, äritegevuse ja hea nime kaitsele.